CELEX: 52016PC0233
Language: el
Date: 2016-04-29
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τον καθορισμό της θέσης που θα ληφθεί εξ ονόματος της Ευρωπαϊκής Ένωσης στο Γενικό Συμβούλιο του Παγκόσμιου Οργανισμού Εμπορίου ως προς το αίτημα της Ευρωπαϊκής Ένωσης για παράταση της παρέκκλισης από τους κανόνες του ΠΟΕ όσον αφορά το αυτόνομο προτιμησιακό καθεστώς για τα Δυτικά Βαλκάνια

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 29.4.2016
            COM(2016) 233 final
            2016/0123(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τον καθορισμό της θέσης που θα ληφθεί εξ ονόματος της Ευρωπαϊκής Ένωσης στο Γενικό Συμβούλιο του Παγκόσμιου Οργανισμού Εμπορίου ως προς το αίτημα της Ευρωπαϊκής Ένωσης για παράταση της παρέκκλισης από τους κανόνες του ΠΟΕ όσον αφορά το αυτόνομο προτιμησιακό καθεστώς για τα Δυτικά Βαλκάνια
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Στόχος της παρούσας πρότασης είναι να καθοριστεί η θέση την οποία θα λάβει η Ευρωπαϊκή Ένωση στο Γενικό Συμβούλιο του Παγκόσμιου Οργανισμού Εμπορίου (ΠΟΕ) σχετικά με την παράταση της παρέκκλισης από τους κανόνες του ΠΟΕ όσον αφορά τις αυτόνομες εμπορικές προτιμήσεις που θα πρέπει να χορηγηθούν από την Ευρωπαϊκή Ένωση στα Δυτικά Βαλκάνια έως τις 31 Δεκεμβρίου 2021.
            
            
               Πρόκειται για την τρίτη παράταση της παρέκκλισης από τον ΠΟΕ. 
            
            
               Στις 8 Δεκεμβρίου 2000 το Γενικό Συμβούλιο του ΠΟΕ συμφώνησε να επιτραπεί στην Ευρωπαϊκή Ένωση παρέκκλιση από τις υποχρεώσεις που υπέχει δυνάμει του άρθρου Ι παράγραφος 1 της GATT του 1994 στον βαθμό που είναι αναγκαία ώστε η Ευρωπαϊκή Ένωση να είναι σε θέση να παράσχει προτιμησιακή μεταχείριση στις δικαιούχες χώρες για την περίοδο έως την 31η Δεκεμβρίου 2006
                  1
               . Στις 28 Ιουλίου 2006 η Ευρωπαϊκή Ένωση έλαβε παράταση έως την 31η Δεκεμβρίου 2011
                  2
               . Στις 5 Δεκεμβρίου 2011 η Ευρωπαϊκή Ένωση έλαβε παράταση έως την 31η Δεκεμβρίου 2016
                  3
               .
            
            
               •Συνοχή με τις ισχύουσες διατάξεις στον τομέα πολιτικής
            
            
               Η Ευρωπαϊκή Ένωση χορήγησε προτιμησιακό δασμολογικό καθεστώς στα Δυτικά Βαλκάνια βάσει του κανονισμού (ΕΚ) αριθ. 2007/2000 του Συμβουλίου, της 18ης Σεπτεμβρίου 2000, για την εισαγωγή δασμολογικής ατέλειας ή προτιμησιακής μεταχείρισης σε προϊόντα καταγωγής χωρών των Δυτικών Βαλκανίων (Αλβανία, Βοσνία-Ερζεγοβίνη, Κροατία, Πρώην Γιουγκοσλαβική Δημοκρατία της Μακεδονίας, Κοσσυφοπέδιο
                  4
               , Μαυροβούνιο και Σερβία). Ο κανονισμός (ΕΚ) αριθ. 2007/2000 τροποποιήθηκε σημαντικά πολλές φορές και κωδικοποιήθηκε με τον κανονισμό (ΕΚ) αριθ. 1215/2009 του Συμβουλίου
                  5
               . Περαιτέρω τροποποιήσεις εισήχθησαν το 2011 βάσει του κανονισμού (ΕΕ) αριθ. 1336/2011 του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011
                  6
               , ειδικότερα δε με την παράταση των αυτόνομων εμπορικών προτιμήσεων έως την 31η Δεκεμβρίου 2015. Ο κανονισμός (ΕΕ) αριθ. 517/2013
                  7
                αφαίρεσε την Κροατία από το πεδίο εφαρμογής του κανονισμού (ΕΚ) αριθ. 1215/2009 του Συμβουλίου, μετά την προσχώρησή της στην ΕΕ.
            
            
               Η Ευρωπαϊκή Ένωση εξέδωσε τον κανονισμό (ΕΕ) αριθ. 2423/2015 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2015, για την περαιτέρω τροποποίηση του κανονισμού (ΕΚ) αριθ. 1215/2009 του Συμβουλίου και την ανανέωση του αυτόνομου προτιμησιακού καθεστώτος για τα Δυτικά Βαλκάνια έως την 31η Δεκεμβρίου 2020.
            
            
               •Συνεκτικότητα με τις άλλες πολιτικές της Ένωσης
            
            
               Ά.α.
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει ότι, όταν μια απόφαση που έχει έννομο αποτέλεσμα χρειάζεται να ληφθεί στο πλαίσιο οργάνου που έχει συσταθεί από διεθνή συμφωνία, το Συμβούλιο, βάσει πρότασης της Επιτροπής ή του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας, εκδίδει απόφαση που εκφράζει τη θέση η οποία θα ληφθεί εξ ονόματος της Ευρωπαϊκής Ένωσης. Η χορήγηση παρέκκλισης για τις πρόσθετες αυτόνομες εμπορικές προτιμήσεις που έχει χορηγήσει η Ευρωπαϊκή Ένωση στα Δυτικά Βαλκάνια εμπίπτει στην εν λόγω διάταξη, καθώς η απόφαση λαμβάνεται από φορέα που έχει συσταθεί βάσει διεθνούς συμφωνίας (το Γενικό Συμβούλιο ή την Υπουργική Διάσκεψη του ΠΟΕ) η οποία επηρεάζει τα δικαιώματα και τις υποχρεώσεις της Ευρωπαϊκής Ένωσης.
            
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               Ά.α.
            
            
               •Αναλογικότητα
            
            
               Ά.α.
            
            
               •Επιλογή του νομικού μέσου
            
         
         
            
               Ά.α.
            
            
               3.ΑΠΟΤΕΛΕΣΜΑΤΑ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΑΝΤΙΚΤΥΠΟΥ 
            
            
               Ά.α.
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Ά.α.
            
            
               5.ΛΟΙΠΑ ΣΤΟΙΧΕΙΑ
            
            
               Ά.α. 
            
            
               2016/0123 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               για τον καθορισμό της θέσης που θα ληφθεί εξ ονόματος της Ευρωπαϊκής Ένωσης στο Γενικό Συμβούλιο του Παγκόσμιου Οργανισμού Εμπορίου ως προς το αίτημα της Ευρωπαϊκής Ένωσης για παράταση της παρέκκλισης από τους κανόνες του ΠΟΕ όσον αφορά το αυτόνομο προτιμησιακό καθεστώς για τα Δυτικά Βαλκάνια
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής, 
            
            
               Εκτιμώντας τα ακόλουθα:
            
            
               (1)Οι παράγραφοι 3 και 4 του άρθρου IX της συμφωνίας του Μαρακές για την ίδρυση του Παγκόσμιου Οργανισμού Εμπορίου («συμφωνία ΠΟΕ») θεσπίζουν διαδικασίες για την απαλλαγή μέλους από υποχρέωση που επιβάλλεται από τη συμφωνία του ΠΟΕ ή από τις πολυμερείς εμπορικές συμφωνίες. 
            
            
               (2)Ο κανονισμός (ΕΚ) αριθ. 2007/2000 του Συμβουλίου, της 18 Σεπτεμβρίου 2000, για την εισαγωγή δασμολογικής ατέλειας ή προτιμησιακής μεταχείρισης σε προϊόντα καταγωγής χωρών των Δυτικών Βαλκανίων (Αλβανία, Βοσνία-Ερζεγοβίνη, Κροατία, Πρώην Γιουγκοσλαβική Δημοκρατία της Μακεδονίας, Κοσσυφοπέδιο
                  8
               *, Μαυροβούνιο και Σερβία) τροποποιήθηκε σημαντικά πολλές φορές και κωδικοποιήθηκε με τον κανονισμό (ΕΚ) αριθ. 1215/2009 του Συμβουλίου
                  9
               . Ο κανονισμός (ΕΕ) αριθ. 1336/2011 του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011
                  10
               , παρέτεινε τη χορήγηση αυτόνομων εμπορικών προτιμήσεων έως την 31η Δεκεμβρίου 2015. Ο κανονισμός (ΕΕ) αριθ. 517/2013
                  11
                αφαίρεσε την Κροατία από το πεδίο εφαρμογής του κανονισμού (ΕΚ) αριθ. 1215/2009 του Συμβουλίου, μετά την προσχώρησή της στην Ευρωπαϊκή Ένωση. Ο κανονισμός (ΕΕ) αριθ. 2423/2015 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2015, παρατείνει τη χορήγηση αυτόνομων εμπορικών προτιμήσεων έως την 31η Δεκεμβρίου 2020. Ο κανονισμός (ΕΚ) αριθ. 1215/2009 του Συμβουλίου, όπως τροποποιήθηκε τελευταία, προβλέπει την ελεύθερη πρόσβαση στην αγορά της Ένωσης για προϊόντα καταγωγής χωρών και εδαφών των Δυτικών Βαλκανίων, με εξαίρεση ορισμένα αγροτικά προϊόντα, τα οποία επωφελούνται από περιορισμένες παραχωρήσεις με τη μορφή ποσοστώσεων δασμολογικής ατέλειας.
            
            
               (3)Σε περίπτωση μη παρέκκλισης από τις υποχρεώσεις της Ευρωπαϊκής Ένωσης δυνάμει της παραγράφου 1 του άρθρου Ι της Γενικής Συμφωνίας Δασμών και Εμπορίου 1994 (ΓΣΔΕ 1994) και του άρθρου ΧΙΙΙ της ΓΣΔΕ 1994, στον βαθμό που κρίνεται αναγκαίο, η μεταχείριση που χορηγείται με τις αυτόνομες εμπορικές προτιμήσεις θα πρέπει να επεκταθεί σε όλα τα άλλα μέλη του Παγκόσμιου Οργανισμού Εμπορίου (ΠΟΕ). 
            
            
               (4)Είναι προς το συμφέρον της Ευρωπαϊκής Ένωσης να ζητήσει παράταση της παρέκκλισης από τους κανόνες του ΠΟΕ όσον αφορά τις αυτόνομες εμπορικές προτιμήσεις που έχουν χορηγηθεί από την Ευρωπαϊκή Ένωση προς τις χώρες των Δυτικών Βαλκανίων βάσει του άρθρου ΙΧ παράγραφος 3 της συμφωνίας του ΠΟΕ. 
            
            
               (5)Η Ευρωπαϊκή Ένωση οφείλει να υποβάλει το εν λόγω αίτημα στον ΠΟΕ.
            
         
         
            
               (6)Επομένως, κρίνεται σκόπιμο να καθοριστεί η θέση την οποία θα λάβει η Ευρωπαϊκή Ένωση στο Γενικό Συμβούλιο του ΠΟΕ σχετικά με το αίτημα αυτό, 
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Η θέση που θα πρέπει να ληφθεί εξ ονόματος της Ευρωπαϊκής Ένωσης στο Γενικό Συμβούλιο του Παγκόσμιου Οργανισμού Εμπορίου είναι να ζητηθεί παράταση της ισχύουσας παρέκκλισης από τους κανόνες του ΠΟΕ όσον αφορά τις αυτόνομες εμπορικές προτιμήσεις που θα χορηγηθούν από την Ευρωπαϊκή Ένωση στα Δυτικά Βαλκάνια έως τις 31 Δεκεμβρίου 2021 και να υποστηριχθεί η έγκριση του εν λόγω αιτήματος.
            
            
               Η θέση αυτή εκφράζεται από την Επιτροπή. 
            
            
               Άρθρο 2
            
            
               Η παρούσα απόφαση αρχίζει να ισχύει την ημέρα της έκδοσής της.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  WT/L/380.
               
               
                  
                     (2)
                  WT/L/654.
               
               
                  
                     (3)
                  WT/L/836.
               
               
                  
                     (4)
                  Σύμφωνα με το ψήφισμα 1244/99 του Συμβουλίου Ασφαλείας των Ηνωμένων Εθνών.
               
               
                  
                     (5)
                  ΕΕ L 328 της 15.12.2009, σ. 1.
               
               
                  
                     (6)
                  ΕΕ L 347 της 30.12.2011, σ.1.
               
               
                  
                     (7)
                  ΕΕ L 158 της 10.6.2013, σ. 1.
               
               
                  
                     (8)
                  *Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση 1244/1999 του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.
               
               
                  
                     (9)
                  ΕΕ L 328 της 15.12.2009, σ. 1.
               
               
                  
                     (10)
                  ΕΕ L 347 της 30.12.2011, σ. 1.
               
               
                  
                     (11)
                  ΕΕ L 158 της 10.6.2013, σ. 1.